কথা: নাজিম মাহ্u200cমুদ  সুর: সাধন সরকার    জীবনের ছককাটা চত্বর  কাঠ ফাটা রোদ্দুরে পুড়ছে  কুয়াশার স্বাক্ষর ধোঁয়াটে  মনের আকাশ কোণে উড়ছে।    জীবন দাবার এই খেলাতে  প্রহরের নাই কোন স্বস্তি  এলোমেলো চাল শুধু মেলাতে  কালের চাকায় ওই  ঘুরছে।।    মানুষের শুধুই কি পরাজয়  নিয়তির হাতে চির বন্দী  ব্যর্থতা হতাশায় দিন রাত  ন্যায়-অন্যায়ের এই সন্ধি।    সেই ছকে তুমি আমি সব্বাই  পরাস্ত রাজা এক পলাতক  ঘুরে মরি যদি কোন পথ পাই  ক্ষীণ আশা তাই মন জুড়ছে।।